Document ID: /roh_data/filtered/fineweb-2-filterrobots_roh.jsonl.gz/40373

En la domena Rumantsch approfundais Vus Vossas enconuschientschas davart lingua, litteratura e cultura rumantscha. Vus s’occupais dal rumantsch sco el vegn duvrà dal singul ed er da la societad en in mintgadi ch’è savens pluriling. En gruppas pitschnas emprendais Vus da sensibilisar cun plaschair persunas giuvnas per las sfidas che questa plurilinguitad cumporta.
La situaziun dal rumantsch sco lingua minoritara è caracterisada dad in ferm contact tranter las linguas. Questa situaziun specifica influenzescha damai il diever da la lingua, saja quai ord il punct da vista da l’individi sco er da la societad. Durant il studi discutais Vus dumondas dal midament da la lingua, Vus reflectais Voss agen diever linguistic, tematisais las difficultads che sa dattan tar l’instrucziun dal rumantsch ed emprendais d’intermediar aspects da la litteratura e cultura rumantscha che pledentan cunzunt giuvenils.
Merkmale zum Studium aus dem Fachbereich Rätoromanisch
- La lavur en gruppas pitschnas lubescha da reflectar a moda individuala aspects impurtants per l’instrucziun da rumantsch.
- Studentas e students s’occupan cun texts da tut ils idioms rumantschs e cun lur particularitads savens er regiunalas.
- Sper il sguard istoric sin il midament da la lingua vegn er tematisà il diever dal rumantsch en il mintgadi.
Kompetenzen
An welchen Kompetenzen wird im Fachbereich Rätoromanisch gearbeitet?
Vus approfundais Vossas enconuschientschas linguisticas da Voss e dals auters idioms.
Vus pudais sensibilisar scolaras e scolars per las caracteristicas da las singulas varietads rumantschas ed er dal rumantsch grischun. […]
Vus pudais differenziar, attribuir e giuditgar dievers multifars da la lingua en differentas situaziuns linguisticas.
[metanivel: discussiuns davart il rumantsch sco lingua minoritara, status dal rumantsch]
Vus pudais descriver las particularitads dals singuls idioms rumantschs, da lur adiever e da lur midament.
Vus legiais texts litterars en tut ils idioms rumantschs ed essas cunscients da tschertas particularitads regiunalas.
Vus enconuschais pliras modas e manieras d’interpretar texts litterars e pudais er applitgar quellas.